Jordi Alba

Jordi Alba Ramos, nado en l'Hospitalet de Llobregat (Barcelona) o 21 de marzo de 1989, é un futbolista español. Xoga de lateral por banda esquerda e o seu actual equipo é o Futbol Club Barcelona da Primeira División de España.

Tamén xoga coa selección de fútbol de España, coa que gañou, sendo un dos xogadores revelación, a Eurocopa de 2012, o terceiro título do triplete conseguido pola selección entre 2008 e 2012, inédito na historia do fútbol.

 Traxectoria 
 Primeiros anos 
Tras estar sete anos nas categorías inferiores do FC Barcelona, en 2005 Alba deixa La Masia para recalar nas filas da UE Cornellà. Na segunda tempada é fichado polo Valencia CF por apenas 6.000 €, equipo no que tan só nunha tempada pasou a xogar do Xuvenil A a consolidarse no Valencia CF Mestalla, sendo unha peza clave no ascenso deste a Segunda División B, chegando a ser convocado polo primeiro equipo valencianista e pola selección española sub-19. Posteriormente é cedido ao Gimnàstic de Tarragona, conseguindo facerse coa titularidade tras uns inicios dubidosos (24 partidos como titular), o que lle vale para ser chamado coa selección española sub-21.

 Valencia CF 
Tras a súa gran campaña en Tarragona, regresa ao Valencia CF para facer a pretemporada. Logra convencer a Unai Emery e convértese en xogador do primeiro persoal, debutando oficialmente en Liga o 13 de setembro de 2009 na vitoria por 4-2 contra o Real Valladolid. Logo foi titular en dous partidos consecutivos da fase de grupos da UEFA Europa League contra Lille OSC e SK Slavia Prague, que acabaron en empate a un. Debido as lesións permanentes dos defensas do Valencia, Alba xogou gran parte desa tempada como lateral esquerdo, dando grandes resultados. Xogando nesa posición chegaría o seu primeiro gol o 11 de abril de 2010, na derrota 3-2 contra o RCD Mallorca.

Na tempada 2010-11, aínda con Unai Emery como adestrador, Alba foi utilizado case exclusivamente no sector defensivo, loitando pola titularidade co francés Jérémy Mathieu. Xogou un total de 27 partidos de liga, cos que o equipo acabou por segundo ano consecutivo no terceiro posto, obtendo a clasificación para a Liga de Campións.

Na seguinte tempada, Emery comezou a utilizar aos dous xogadores, Alba e Mathieu, de forma simultánea polo costado esquerdo, unha estratexia que probara a tempada anterior. Isto resultou ser unha táctica eficaz xa que ofrecen apoio mutuo no ataque e as áreas de defensa. O xogador cualifica ao adestrador como un home clave na súa transición exitosa a un papel máis defensivo.Alba ansioso por aprender ; FIFA.com, 5 de outubro de 2011

 FC Barcelona 
O 28 de xuño de 2012, durante o transcurso da Eurocopa na que Jordi Alba participa, o Valencia e o Barcelona chegaron a un principio de acordo para o traspaso do xogador a cambio de catorce millóns de euros, polas seguintes cinco tempadas. A mañá do 5 de xullo, pasou satisfactoriamente o recoñecemento médico e asinou o seu contrato, efectuándose a súa presentación esa mesma tarde. A súa cláusula de rescisión ascendeu á cifra de 90 000 000 euros.

 Selección nacional 
miniatura|250px|Jordi Alba celebrando o seu gol na final da Eurocopa 2012.
Jordi Alba foi 5 veces internacional coa selección española sub-21. O 30 de setembro de 2011 foi convocado por primeira vez para un partido da selección absoluta, coa que debutou o 11 de outubro de 2011 xogando en Alacant ante Escocia na fase de clasificación da Eurocopa 2012. En 2012 seguiu sendo convocado coa selección e disputou a citada Eurocopa como lateral esquerdo titular. Marcou o segundo gol na final, que gañou España por 4-0 a Italia.

 Participacións en Copas do Mundo 
MundialSedeResultadoCopa Mundial de Fútbol Sub-20 ExiptoOitavos de final

 Participacións en Eurocopas 
EurocopaSedeResultadoEurocopa 2012 Polonia Ucraína Campión

 Participacións en Xogos Olímpicos 
Xogos OlímpicosSedeResultadoXogos Olímpicos de 2012 Londres -

 Estatísticas 
Actualizado o 14 de maio de 2012.
ClubTempadaCategoríaLigaCopaEuropaTotalPXGolesPXGolesPXGolesPXGoles Gimnàstic2008–09Segunda División35410--364 Valencia2009–10Primeira División15120902612010–1126440303352011–1232580101505 Total731014022110811 Barcelona2012–13Primeira División00000000Total carreira1081015022114515

 Palmarés 
 Campionatos internacionais 
TítuloEquipoPaísAnoEurocopaSelección españolaPolonia e Ucraína2012

 Distincións individuais 
DistinciónAnoMellor lateral esquerdo do mundo, segundo Goal.comhttp://www.goal.com/es/news/21/fichajes/2012/07/02/3214075/barcelona-fich%C3%B3-al-mejor-lateral-izquierdo-del-mundo-jordi2012Mellor lateral da Eurocopa2012Xogador revelación da Eurocopa, segundo MARCAhttp://www.marca.com/debate/2012/07/2530/pinta-votaciones2530.html2012Incluído no Equipo Ideal da Eurocopa pola UEFAhttp://www.marca.com/2012/07/02/futbol/eurocopa_2012/1341224339.html2012

 Notas 

 Véxase tamén 
 Ligazóns externas 
 Ficha de Jordi Alba na FIFA  

Categoría:Nados en L'Hospitalet de Llobregat
Categoría:Nados en 1989
Categoría:Futbolistas de Cataluña
Categoría:Defensas de fútbol
Categoría:Xogadores da UE Cornellà
Categoría:Xogadores do Valencia CF Mestalla
Categoría:Xogadores do Valencia CF
Categoría:Xogadores do Gimnàstic de Tarragona
Categoría:Xogadores do FC Barcelona
Categoría:Xogadores da selección de fútbol de España
Categoría:Xogadores do Mundial de Fútbol de 2014
Categoría:Futbolistas gañadores da Liga de Campións da UEFA
Categoría:Futbolistas nos Xogos Olímpicos de 2012
Categoría:Futbolistas olímpicos de España
Categoría:Futbolistas gañadores da Eurocopa
Categoría:Xogadores do Mundial de Fútbol de 2022